**ΕΛΛΗΝΙΚΗ ΔΗΜΟΚΡΑΤΙΑ ΑΔΑ: 6Ζ97469Β7Τ-Ε4Ζ**



**ΠΑΝΕΠΙΣΤΗΜΙΟ ΠΕΙΡΑΙΩΣ**

**Γενική Διεύθυνση Διοικητικών Υπηρεσιών**

Διεύθυνση Διοικητικού

Τμήμα Διδακτικού Εκπαιδευτικού Προσωπικού

Υπεύθυνη: κα Αθ. Λυμπεροπούλου

Τηλέφωνο: 210-4142223

Πειραιάς 29-7-2020

Αριθμ. Πρωτ.: 20205159

**Α Ν Α Κ Ο Ι Ν Ω Σ Η**

**ΠΡΟΚΗΡΥΞΗΣ ΘΕΣΕΩΝ**

Το Πανεπιστήμιο Πειραιώς ανακοινώνει ότι στο ΦΕΚ 1180/τ.Γ’/27-7-2020 δημοσιεύθηκε η προκήρυξη των παρακάτω τριών (3) κενών θέσεων ΔΕΠ, ως εξής:

***ΣΧΟΛΗ ΟΙΚΟΝΟΜΙΚΩΝ, ΕΠΙΧΕΙΡΗΜΑΤΙΚΩΝ ΚΑΙ ΔΙΕΘΝΩΝ ΣΠΟΥΔΩΝ***

**ΤΜΗΜΑ ΤΟΥΡΙΣΤΙΚΩΝ ΣΠΟΥΔΩΝ**

* Μία (1) κενή θέση στη βαθμίδα του **Επίκουρου Καθηγητή** στο γνωστικό αντικείμενο «**Διοίκηση Πληροφοριακών Συστημάτων σε Επιχειρήσεις και Οργανισμούς με έμφαση στη Διοίκηση Επιχειρηματικών Διεργασιών**», με περιγραφή αντικειμένου: «Η σύγχρονη θεώρηση στη διοίκηση πληροφοριακών συστημάτων προϋποθέτει την αναγνώριση των αυξανόμενων αλληλεξαρτήσεων μεταξύ επιχειρηματικής στρατηγικής, κανόνων, διεργασιών και συστημάτων πληροφοριών της επιχείρησης. Προς αυτήν την κατεύθυνση και ακολουθώντας τη μετάβαση από τα παραδοσιακά μοντέλα διοίκησης προς τη διοίκηση επιχειρηματικών διεργασιών, δίνεται έμφαση στη διεργασιοκεντρική θεώρηση των πληροφοριακών συστημάτων. Αυτή η θεώρηση προσεγγίζει ολιστικά τη χρήση των πληροφοριακών συστημάτων εντός του επιχειρηματικού πλαισίου, και αντιμετωπίζει και αξιολογεί το πληροφοριακό σύστημα ως δομικό στοιχείο της επιχείρησης που αλληλεπιδρά άμεσα με τους ευρύτερους επιχειρησιακούς και στρατηγικούς παράγοντές της. Το συγκεκριμένο γνωστικό αντικείμενο είναι ένα σύνθετο γνωστικό αντικείμενο που εντάσσεται στον κλάδο της Οικονομικής Επιστήμης και εξετάζει το επιστημονικό πεδίο της Διοίκησης Πληροφοριακών Συστημάτων υπό το πρίσμα της διοίκησης επιχειρηματικών διεργασιών και της στρατηγικής επιχειρήσεων και οργανισμών. Περιλαμβάνει τη μελέτη της αξίας των πληροφοριακών συστημάτων και της πληροφοριακής τεχνολογίας, τη διεργασιοκεντρική προσέγγιση στη διοίκηση και την αξιολόγηση πληροφοριακών συστημάτων, την ανάπτυξη στρατηγικής πληροφοριακών συστημάτων, την προσομοίωση επιχειρηματικών διεργασιών και τη στρατηγική χρήση νέων τεχνολογιών. Η αξιολόγηση των επιπτώσεων των πληροφοριακών συστημάτων και της πληροφοριακής τεχνολογίας στις επιχειρήσεις και στους οργανισμούς, διενεργείται με πρωταρχική έμφαση στην επιχειρησιακή τους διάσταση και δευτερευόντως στην τεχνολογική, με τη χρήση εννοιολογικών, αναλυτικών και συνθετικών προσεγγίσεων. Συνδέεται, επίσης, με την εφαρμογή νέων τεχνολογιών στην αμφίδρομη επικοινωνία και αλληλοεπίδραση, καθώς και στη συλλογή και αξιοποίηση δεδομένων από και προς το εσωτερικό και ευρύτερο εξωτερικό περιβάλλον Επιχειρήσεων και Οργανισμών, σε ένα γενικότερο γνωσιακό πλαίσιο». **(ΑΔΑ: ΩΨΚ7469Β7Τ-7ΔΗ)**

 Κωδικός Ανάρτησης προκήρυξης στο πληροφοριακό σύστημα ΑΠΕΛΛΑ: **APP 17427**

* Μία (1) κενή θέση στη βαθμίδα του **Επίκουρου Καθηγητή** στο γνωστικό αντικείμενο **«Οικονομικά Υγείας, Τουρισμού και Μετανάστευσης»**, με συνοπτική περιγραφή αντικειμένου: «Το συγκεκριμένο γνωστικό αντικείμενο εντάσσεται στον ευρύτερο κλάδο των Κοινωνικών Επιστημών και συγκεκριμένα στο πεδίο της Οικονομικής Επιστήμης και στους τομείς της Υγείας, του Τουρισμού και της Μετανάστευσης. Εστιάζει στην αλληλεπίδραση μεταξύ του οικονομικού και του ευρύτερου περιβάλλοντος και των αντιλήψεων και συμπεριφορών πληθυσμιακών ομάδων. Γειτνιάζει επιστημονικά με τα εξής γνωστικά αντικείμενα: Οικονομική Ανάλυση και Οικονομικά της Υγείας, Κοινωνική Πολιτική και Πολιτική της Υγείας, Τουριστική Οικονομική και Πολιτική και Μεταναστευτικές Ροές». **(ΑΔΑ: ΩΨΓ6469Β7Τ-ΟΙ6)**

 Κωδικός Ανάρτησης προκήρυξης στο πληροφοριακό σύστημα ΑΠΕΛΛΑ: **APP 17409**

* Μία (1) κενή θέση στη βαθμίδα του **Επίκουρου Καθηγητή** στο γνωστικό αντικείμενο «**Οργανωσιακή Συμπεριφορά και Διαχείριση Κρίσεων σε Επιχειρήσεις με έμφαση στον Τουρισμό**», με συνοπτική περιγραφή αντικειμένου: «Το γνωστικό αντικείμενο "Οργανωσιακή Συμπεριφορά και Διαχείριση Κρίσεων σε Επιχειρήσεις με έμφαση στον Τουρισμό" αναφέρεται στον κλάδο της διοίκησης επιχειρήσεων, ο οποίος εστιάζει στη μελέτη των γνωστικών αντικειμένων, των δημοσίων και διεθνών σχέσεων, των διαπραγματεύσεων, της οργανωσιακής συμπεριφοράς, της ανάπτυξης και αξιολόγησης νέων μοντέλων διοίκησης και στρατηγικής χρήσης νέων τεχνολογιών, καθώς και της διαχείρισης σχέσεων με τους πελάτες με την υποστήριξη των νέων τεχνολογιών, με έμφαση στον Τουρισμό».**(ΑΔΑ: 6ΓΑΛ469Β7Τ-7ΦΖ)**

Κωδικός Ανάρτησης προκήρυξης στο πληροφοριακό σύστημα ΑΠΕΛΛΑ: **APP 17430**

Η προθεσμία για την υποβολή υποψηφιοτήτων λήγει στις **30-9-2020.**

Η υποβολή υποψηφιοτήτων θα γίνει μέσω του **Πληροφοριακού Συστήματος ΑΠΕΛΛΑ** στην ηλεκτρονική διεύθυνση **https://apella.minedu.gov.gr**

Πληροφορίες για τα απαιτούμενα δικαιολογητικά παρέχονται τις εργάσιμες ημέρες και ώρες στο Τμήμα Τουριστικών Σπουδών (210-4142112).

 Ο Πρύτανης

 Καθηγητής Άγγελος Χ. Κότιος